На основу члана 39. став (2) тачка 37, члана 82. став (2) и члана 145. став (1) тачка 2. Закона о локалној самоуправи („Службени гласник Републике Српске”, бр. 97/16 и 36/19) и члана 36. став (2) тачка 19) и 87. Статута града Градишка („Службени гласник града Градишка”, бр. 4/17 и 5/19), Скупштина града Градишка на сједници одржаној 18.03.2021. године, доноси

**О Д Л У К У**

**о успостављању сарадње града Градишка са општином Зубин Поток**

**I**

У циљу успостављања сарадње са јединицама локалне самоуправе других земаља, размјене добрих пракси и искустава, те пружања стручне помоћи, који доприносе унапређењу функционисања система локалне самоуправе, закључиће се Споразум о успостављању сарадње између града Градишка, Република Српска, Босна и Херцеговина са општином Зубин Поток.

**II**

Овлашћује се Градоначелник да у име града Градишка потпише споразум из тачке **I** ове одлуке.

**III**

Ова одлука ступа на снагу наредног дана од дана објављивања у „Службеном гласнику града Градишка“.

Број: 01-022-99/21

Датум: 18.03.2021. године

Градишка

ПРЕДСЈЕДНИК СКУПШТИНЕ ГРАДА

Миленко Павловић с.р